CELEX: 32015R2253
Language: sl
Date: 2015-12-02 00:00:00
Title: Izvedbena uredba Komisije (EU) 2015/2253 z dne 2. decembra 2015 o uvrstitvi določenega blaga v kombinirano nomenklaturo

5.12.2015   
            
            
               SL
            
            
               Uradni list Evropske unije
            
            
               L 321/6
            
         IZVEDBENA UREDBA KOMISIJE (EU) 2015/2253
   z dne 2. decembra 2015
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1), in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznake KN v stolpcu 2 na podlagi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) določeno obdobje še naprej sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 2. decembra 2015
      
         
            Za Komisijo
         
         
            V imenu predsednika
         
         Heinz ZOUREK
         
            Generalni direktor za obdavčenje in carinsko unijo
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Izdelek (t. i. „letvica za preprečevanje prepiha“ ali „letvica za zatesnitev spodnje pripire vrat“) je sestavljen iz podlage iz aluminija z merami približno 100 × 3 cm in iz plastičnih ščetin z dolžino približno 2 cm in prečnim premerom več kot 1 mm, ki so pritrjene na podlago. Podlaga je na eni strani prekrita s samolepilno folijo.
                  Podlaga se s samolepilno folijo pritrdi na spodnji rob vrat. Ščetine zapolnijo režo med spodnjim robom vrat in tlemi, da se prepreči prepih, prehajanje smeti itn.
                  
                      (1) Glej sliko.
               
               
                  3926 90 97
               
               
                  Uvrstitev opredeljujejo splošna pravila 1, 3(b) in 6 za razlago kombinirane nomenklature ter besedilo oznak KN 3926, 3926 90 in 3926 90 97.
                  Zaradi svojih objektivnih lastnosti je izdelek namenjen zatesnitvi spodnje pripire vrat, da se prepreči prepih, prehajanje smeti itn. Izdelek ni namenjen uporabi kot ščetka za čiščenje. Uvrstitev pod tarifno številko 9603 kot ščetke je zato izključena.
                  Izdelek je narejen iz različnih komponent, in sicer aluminijaste podlage, plastičnih ščetin in samolepilne folije. Ščetine dajejo izdelku zaradi svoje vloge pri njegovi uporabi bistveni značaj. Uvrstitev pod tar. št. 7616 kot drugi izdelki iz aluminija je zato tudi izključena.
                  Izdelek je zato treba uvrstiti pod KN 3926 90 97 kot druge izdelke iz plastičnih mas.
               
            
         (1)  Slika je zgolj informativna.